**ДОГОВОР**

за

**„*Доставка по заявка на консумативи /тонер касети,термолента/ и поддръжка на копирни и печатащи устройства за нуждите на СБАЛОЗ“ЕООД град София“***

Днес, година, между

**„СПЕЦИАЛИЗИРАНА БОЛНИЦА за АКТИВНО ЛЕЧЕНИЕ на ОНКОЛОГИЧНИ ЗАБОЛЯВАНИЯ“ - СБАЛОЗ София град ЕООД**, 1784,София,ж.к."Младост 1",бул."Андрей Сахаров"№1, П.К. 54 ЕИК 000693654, ИН по ДДС BG000693654 наричан по-долу ВЪЗЛОЖИТЕЛ, представляван от д-р Борислав Димитров, Управител,от една страна

.................................., ...................,със седалище :........................................, адрес на управление .........................................., фирмено дело ................., ................................, вписано в Търговския регистър с ЕИК ................................, ИН по ДДС ....................... наричано по- долу ИЗПЪЛНИТЕЛ, представлявано от ................................................................................................, от друга страна,

се сключи настоящия договор за следното :

**1.ПРЕДМЕТ НА ДОГОВОРА**

**1.1** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва абонаментно техническо поддържане и доставка на консумативи за печатащите устройства, собственост на ВЪЗЛОЖИТЕЛЯ и описани съответно в ПРИЛОЖЕНИЕ No 1 неразделна част от настоящия договор.

**1.2** ПРИЛОЖЕНИЕ 1 се актуализира при необходимост с подписване на допълнително споразумение.

**1.3** Настоящият договор влиза в сила от

**2.ЗАДЪЛЖЕНИЯ НА ИЗПЪЛНИТЕЛЯ**

**2.1** Да поддържа в техническа изправност печатащите устройства съгласно ПРИЛОЖЕНИЕ No 1 и доставя консумативи за тях.

**2.2** Да обезпечи дежурни сервизни специалисти 24 часа в денонощието, 7 дни в седмицата, 365 дни в годината на тел .................................... или E-mail .................................

**2.3** Да достави в срок до 24 часа необходимото количество консумативи за спесифицираните в ПРИЛОЖЕНИЕ No 1 печатащи устройства след получаване на официална заявка на телефони ............................................................. или E-mail .....................................

**2.4** Да притежава оборотни печатащи устройства от същия клас за подмяна на дефектиралите такива от описаните в Спецификацията с цел осигуряване на непрекъсната и безаварийна работа на ВЪЗЛОЖИТЕЛЯ

**2.5** Да извършва редовно годишни профилактични технически прегледи на печатащи устройства описани в ПРИЛОЖЕНИЕ No 1 в обем съгласно техническите условия на фирмата производител.

**2.6** Да се яви в срок до 4 часа в София за ремонт на дефектирало печатащо устройство след получаване на официално уведомление за авария на описаните в ПРИЛОЖЕНИЕ No 1 печатащи устройства на телефони ........................................

**2.7** Да замени дефектиралото печатащо устройство с годно, оборотно такова от сьщия клас, незабавно след започване работа по отстраняване на аварията, ако се установи, че ремонтът ще отнеме повече от 8 часа. Поддържането на инсталираното оборотно печатащо устройство се подчинява на общите условия на договора.

**2.8** Да извършва необходимите работи по техническото поддържане на описаните в ПРИЛОЖЕНИЕ No 1 печатащи устройства на място при ВЪЗЛОЖИТЕЛЯ с изключение на особено тежки и сложни ремонти. В последния случай ИЗПЪЛНИТЕЛЯ осигурява собствен транспорт за превоз на дефектните, оборотните или вече отремонтирани устройства до или от сервизната работилница на ИЗПЪЛНИТЕЛЯ.

**2.9** Да приключи с ремонта на описаните в ПРИЛОЖЕНИЕ No 1 дефектни печатащи устройства след подмяната им с оборотни в максимално кратък срок.

**2.10** Да извършва всички ремонти задължително съпроводени с профилактика и проверка на техническо - експлоатационните характеристики на печатащите устройства.

**2.11** Да извършва всички ремонти бързо, качествено и в срок, спазвайки изискванията и предписанията на фирмата производител и използвайки само нови и оригинални резервни части.

**2.12** След отстраняване на повредите, да върне на ВЪЗЛОЖИТЕЛЯ дефектиралите и подменени резервни части.

**2.13** Да консултира ВЪЗЛОЖИТЕЛЯ за възможностите за разширяване и доокомплектоване на техническите средства предмет на настоящия договор.

**2.14** Да инструктира персонала на ВЪЗЛОЖИТЕЛЯ относно условията на експлоатация съгласно предписанията на фирмата производител и да представи в писмен вид предписания за климатичните и други условия за експлоатация.

**3.ЗАДЪЛЖЕНИЯ НА ВЪЗЛОЖИТЕЛЯ**

**3.1** Да осигури достъп за работа до техническите средства, обект на настоящия договор.

**3.2** Да не допуска некомпетентна експлоатация на печатащите устройства, както и техническа намеса или ремонти от други лица и организации.

**3.3** Да експлоатира печатащите устройства сьгласно предписаните от производителя и препоръчаните от ИЗПЬЛНИТЕЛЯ климатични и други условия.

**3.4** Да описва точно и пълно проявите на предполагаемите повреди при даване на заявка за ремонт.

**3.5** Да определи свое упълномощено длъжностно лице (Координатор) по настоящия договор за контакт с ИЗПЪЛНИТЕЛЯ и подписване на протоколи и сервизни карти за всяка извършена от ИЗПЪЛНИТЕЛЯ работа.

**4.САНКЦИИ И НЕУСТОЙКИ**

**4.1** При забавяне от страна на ИЗПЪЛНИТЕЛЯ на ремонта на описаните в ПРИЛОЖЕНИЕ No 1 печатащи устройства или предоставянето на оборотно устройство повече от 24 часа, ВЪЗЛОЖИТЕЛЯТ не заплаща тримесечната абонаментна такса на дефектиралото устройство.

**4.2** При неизпълнение на което и да е от задълженията на ИЗПЪЛНИТЕЛЯ по настоящия договор ,ВЪЗЛОЖИТЕЛЯТ има право да го прекрати с едностранно писменно уведомление до ИЗПЪЛНИТЕЛЯ.

**4.3** При забавяне на плащането на дължими абонаментни такси съгласно 5.1 от настоящия договор ИЗПЪЛНИТЕЛЯТ има право да откаже изпълнения на поетите по договора задължения до извършване на плащането

**5.ЦЕНИ И ПЛАЩАНИЯ**

**5.1** ВЪЗЛОЖИТЕЛЯТ заплаща на ИЗПЪЛНИТЕЛЯ месечна абонаментна такса за поддържане на печатащите устройства, както и цената на доставката на консумативи за тях съгласно ценовите условия описани в ПРИЛОЖЕНИЕ No 1 /цените са с вкл.ДДС/.

**5.2**  Сумата по предходната точка се заплаща ежемесечно след издаване на фактура от ИЗПЪЛНИТЕЛЯ.

**5.3** Изплащането става по банкова сметка на ИЗПЪЛНИТЕЛЯ : ...........................................при .......................................... Данъчен номер ............................. Изплащането става до три дни след представяне на фактура от ИЗПЪЛНИТЕЛЯ пред ВЪЗЛОЖИТЕЛЯ.

**5.4** ИЗПЪЛНИТЕЛЯТ гарантира за 3 месеца изправността и качеството на всеки ремонтиран принтер.

**5.5** При ремонт ВЪЗЛОЖИТЕЛЯ заплаща на ИЗПЪЛНИТЕЛЯ отделно пълната стойност на всички вложени резервни части. Само след представяне на предварителна писмена оферта пред ВЪЗЛОЖИТЕЛЯ относно стойността на резервните части и писменото и одобряване от ВЪЗЛОЖИТЕЛЯ .

**5.6** Стойността на всички транспортни, пътни и командировачни разходи извършени от ИЗПЪЛНИТЕЛЯ във връзка с дейността му по изпълнение задълженията си съгласно настоящия договор са за негова сметка.

**6. ОБЩИ ПОЛОЖЕНИЯ**

**6.1** При първоначалното приемане на печатащите устройства за абонаментно поддържане те трябва да бъдат в пълна техническа изправност, съгласно подписан от двете страни протокол, освен ако не излизат от гаранция. Извършените при първоначалното приемане ремонти и рез. части се заплащат отделно съгласно представени от ИЗПЪЛНИТЕЛЯ сервизни карти.

**6.2** Отстраняването на умишлени повреди или причинени от неправилна и некомпетентна експлоатация или стихийни бедствия, непреодолима сила или други случайни събития, както и от техническа намеса от други лица или организации се заплаща отделно от годишната гаранционна такса.

**6.3** За целите на настоящия Договор "Непреодолима сила" означава събитие извън контрола на някоя от страните, настъпило след сключването на Договора и възпрепятсващо изпълнението му, което не включва грешка или небрежност и е непредвидимо. Такива събития могат да включват, без да се ограничават само до войни или революции, пожари, наводнения, епидемии, карантинни ограничения, търговско ембарго, обявени общи стачки в съответните отрасли, както и действия на Българското правителство.

**6.4** При възникване на ситуация на Непреодолима сила, страната, която първа е узнала за нея уведомява незабавно другата страна в писмена форма, като продължава да изпълнява задълженията си по договора доколото е практически оправдано и търси всякакви разумни алтернативни средства за изпълнение, за които събитието на Непреодолима сила не е пречка.

**6.5** Изменения и допълнения в настоящия договор се правят по взаимно съгласие на страните в писмен вид, като АНЕКС към настоящия договор.

**6.6** Срокът на действие на настоящия договор е 12 месеца от влизането му в сила.

**6.7** Настоящият договор се прекратява по взаимно съгласие на двете страни или едностранно с едномесечно предизвестие.

**6.8** Двете страни се стремят да уреждат всички разногласия или спорове, възниканали между тях във връзка с прилагането, тълкуването и изпълнението на Договора чрез преговори.

**6.9** В случай, че между страните не се постигне съгласие, спорът се решава съгласно Закона за Задълженията и Договорите.

Настоящия договор е изготвен в 2 еднообразни екзепляра по един за всяка от страните.

ИЗПЪЛНИТЕЛ: , ВЪЗЛОЖИТЕЛ:

 .................................. ........................................